Austin Mardon

SiAustin Albert Mardon,CMPh.D.(ipinanganak 25 Hunyo 1962) ay isang may-akda, lider sa komunidad, at taga-pagtaguyod para sa mental health.Siya ay isang assistant adjunct na propesor sa John Dossetor Health Ethics Center saUnibersidad ng Alberta.Sa kalagitnaan ng 1980's, itinatag niya ang Antarctic Institute of Canada, isang non-profit na organisasyon sa Edmonton, Alberta.Sa kasalukuyan, siya ay kasal sa isang abogado at aktibistang siCatherine Mardon, na kasama niyang nagsulat ng maraming libro.
Ang lolo ni Mardon sa kanyang ama, si Austin Mardon, ay nag-aral saCambridge Universitybago naging propesor sa Comparative Classics at History. Kasama ang asawang si Marie, binili Austin Mardon ang Ardross Castle sa Scotland. Ang Ardross Castle ay nanatili sa pamilya ni Mardon hanggang 1983.
Si Dr. Mardon ay ipinanganak saEdmonton,Albertanoong 1962 kina May atErnest George Mardon.Lumaki siya sa Lethbridge at kasalukuyang nakatira sa Edmonton.
Sa kanyang kabataan, si Dr. Mardon ay madalas magkasakit at ma-bully sa eskwelahan. Namalagi siya saHawaiituwing taglamig, kasama ang kanyang ina at kapatid na babae.Sa kahulihan ng kanyang kabataan, si Dr. Mardon ay namalagi saScotlandat nag-aral saGrenoble University.
Pagkatapos, bumalik si Dr. Mardon sa Canada at nag-aral saUnibersidad ng Lethbridge. Dito, pinili niya na mag-major sa heograpiya.Nagsilbi din siya sa Primary Reserves ng Kanada, kung saan niya nakamit ang kanyang pangunahing pagsasanay saCanadian Armed ForcesBase saDundurn, Saskatchewan.
Nagtapos si Dr. Mardon noong 1985 sa University of Lethbridge, na may degree sa Cultural Geography bilang kanyang pangunahing larangan ng pag-aaral.Tinapos niya ang kanyang graduate studies saSouth Dakota State University, kung saan nag-aral din niya sa Space Studies Program, at nakatanggap ng Master's of Science noong 1988. Tumanggap din siya ng master's degree sa edukasyon saTexas A&M Universitynoong 1990. Pagkatapos niyang masuri bilang mayroong schizophrenia, nakamit niya ang Ph.D. mula saGreenwich University. Nakapag-aral din siya ng iba't ibang agham at degrees mula saNewman Theological College,Kharkov National University, atUniversity of South Africa. Natanggap niya ang honorary law degree (LL.D.) saUnibersidad ng Albertanoong 2011.
Habang ginagawa niya ang kanyang graduate work sa South Dakota State University noong 1986, na-imbitahan si Dr. Mardon na maging miyembro ng 1986-87Antarcticmeteoriteexpedition ngNASAatNational Science Foundation. Kasama ng kanyang grupo, nahanap niya ang daan-daang meteories na may layong 170 miles mula saSouth Polestation. Sa trabahong ito, naranasan niya and matinding enviromental exposure na nagdulot ng pagkasira ng kanyang mga baga at nagbigay ng permanenteng ubo. Natanggap niya angAntarctica Service Medalpara sa kanyang mga pagsisikap at pagharap sa mga panganib.
Sa kanyang pagbalik sa Alberta, nagbigay siya ng mga lectures tungkol sa Antarctica saUnibersidad ng CalgaryatUnibersidad ng Lethbridge. Nakakuha siya ng panayam para maging miyembro ng Canadian/Soviet Arctic Traverse upang maglakbay mula saSiberiahanggang saEllesmere IslandsaCanadian Arctic, ngunit hindi siya natuloy sa ekspedisyon.
Kasama siya sa isang di-matagumpay na meteorite recovery na ekspedisyon sa Canadian Arctic malapit saResolutesaNorthwest Territories. Sinulat niya ang isang dokumento sa kanyang mga pakikipag-usap sa mga lokal, at kung ano ang iniisip ng mgaInuittungkol sa mga meteorite. Dapat siyang sasali sa isang ekspedisyon ngArgentinianAntarctic noong kahulihan ng 1980's, ngunit na-kansel ang kanyang pagsali dahil sa isang sunog sa base ng Argentinian Antarctic.
Isa sa pinakamahalagang kontribusyon ni Dr. Mardon sa astronomical science ay ang mga artikulo na sinulat niya saAnglo-Saxon Chronicle. Ang Chronicle ay isang tumatakbong komentaryo sa iba't ibang pangyayari saEnglandnoong medieval na panahon. Sa tulong ng kanyang ama na isang iskolar sa panahong medieval, natagpuan ni Dr. Mardon ang labing-isang cometary events sa Chronicle na hindi binanggit saanman sa astronomical literature, at dalawang meteor showers na naitala sa Chronicle.
Noong 1991, inimbitahan si Dr. Mardon na sumali sa isang ekspedisyon saSouth Polena tinaguyod ngGeographical Society ng USSR. Naglakbay siya saMoscowkung saan nakipagkita siya sa ilang opisyal ng ekspedisyon datapwat kulang ang natanggap niyang impormasyon at kakaiba ang tirahan.Nalaman niya maya't maya na siya ay napag-suspetahan ng mga awtoridad, at hinuli ngGRU, at pagkatapos ng KGB.Sinailalim si Dr. Mardon sa pagtatanong, sandaling kinupkop, at pagkatapos ay pinalakad sa mga kalye sa Moscow na may kasamang gabay na parang espiya o guwardiya.Sa katapusan, nakuha ni Dr. Mardon ang isang secure passage tungo sa Kanada pagkatapos ng nakakatakot na katanasan sa Moscow. Sa huli, naka-tanggap siya ng isang opisyal na liham ng paumanhin mula sa Moscow.
Noong 1992, si Dr. Mardon ay nasuri bilang mayroong schizophrenia. Pagkatapos ng kanyang diagnosis, nagsimulang magtrabaho si Dr. Mardon bilang aktibista para sa mga taong may mental health illness.Si Dr. Mardon ay nakapagsulat ng maraming libro tungkol sa mental health, at napagkalooban ng maraming parangal para sa kanyang trabaho sa mental health. Noong 2011, iginawad ngCanadian Medical Association (CMA)kay Dr. Mardon ang CMA Medal of Honor para sa, "[...] mga personal na kontribusyon sa medikal na pananaliksik at edukasyon." Sabay ng paggawad ng medalya kay Dr. Mardon, sinabi ng pangulo ng CMA na si Jeff Turnbull, "Sinikap ni Dr. Mardon na matulungan ang mga taga-Kanadian na mas lalong maintindihan ang mga isyu ukol sa mental illness. Sa matapang na pagbabahagi tungkol sa kanyang sayiling karanasan, kakaiba ang kanyang kontribusyon sa pagpalabas ng isyu ng mental illness mula sa anino dito sa ating bansa."Noong 2006, tinanggap ni Dr. Mardon ang kanyang pinakaprestihiyosong karangalan nang siya'y nabigyan ngOrder of Canada.
Mula ng Pebrero 2019, naglilingkod si Austin sa senado ng Unibersidad ng Lethbridge.
Si Austin Mardon ay nag-edit, nag-akda at naglathala ng limampung libro.Nakapaglathala siya ng mga libro sa pulitika ng Kanada, kasaysayan, mental health, agham, heograpiya, kathang-isip at kathang-isip para sa mga bata, at iba't ibang artikulo at abstracts. Karamihan s a kanyang gawa ay ang tungkol sa paksa ng mental health, na may partikular na pagtuon sa pagbigay ng tulong sa mga may-kapansanan.